**Anton Aleksejevitš Voltšenkov** (ven. Антон Алексеевич Волченков, s. 25. helmikuuta 1982 Moskova, Venäjän SFNT, Neuvostoliitto) on venäläinen jääkiekkoilija. Hän edustaa KHL-seura Torpedo Nižni Novgorodia. Hän on pelannut urallaan lähes 700 NHL:n runkosarjaottelua Ottawa Senatorsissa, New Jersey Devilsissä ja Nashville Predatorsissa. Voltšenkov on pelannut kahdesti NHL:n Stanley Cup -finaaleissa, mutta hänen joukkueensa hävisi finaalisarjan kummallakin kerralla. Venäjän maajoukkuetta Voltšenkov on edustanut kahdesti olympialaisissa ja MM-kilpailussa sekä kerran World Cupissa. Hän oli voittamassa kultaa MM-kilpailussa 2009 ja hopeaa 2002.

Ura
---

### Seuraura

#### Uran alku Venäjällä (1999–2002)

Voltšenkov aloitti seurauransa kaudella 1999–2000 Venäjän kolmanneksi korkeimmalla sarjatasolla TsSKA Moskovan kakkosjoukkueessa. Hän pelasi myös toiseksi korkeimmalla sarjatasolla TsSKA Moskovassa. Voltšenkov pelasi kummassakin seurassa vuorotellen, jonka jälkeen hän siirtyi Venäjän superliigaan Krylja Sovetoviin. Voltšenkov pelasi seurassa 47 ottelua, joissa hän teki 19 pistettä.

#### Ottawa Senators (2002–2010)

Voltšenkov oli suuri lupaus ja Ottawa Senators varasi hänet ensimmäisellä kierroksella 21. pelaajana NHL:n varaustilaisuudessa vuonna 2000. Voltšenkov siirtyi Ottawaan heinäkuussa 2002 kolmen vuoden pelaajasopimuksella. Ensimmäisellä NHL-kaudellaan Voltšenkov teki 16 pistettä. Ensimmäisen ottelunsa hän pelasi 10. lokakuuta 2002 New Jersey Devilsiä vastaan. Seuraavalla kaudella hän pelasi vain 19 ottelua maaliskuussa 2004 tulleen olkapäävamman vuoksi. NHL:n työsulkukaudella (2004–2005) hän solmi sopimuksen Venäjän superliigan Lada Toljattin kanssa. Sopimus kuitenkin purettiin ja hän siirtyi Ottawan farmijoukkueeseen Binghamton Senatorsiin.> Hän teki kauden aikana 69 ottelussa 55 tehopistettä. Kaudeksi 2005–2006 hän jatkoi NHL-uraansa Ottawassa ja teki kaudella 17 pistettä.

Voltšenkov teki kaudella 2006–2007 uransa piste-ennätyksen, 19 pistettä. Kauden lopulla Ottawa eteni Stanley Cupin finaaleihin Anaheim Ducksia vastaan. Anaheim voitti loppuottelusarjan otteluvoitoin 4–1. Voltšenkov pelasi läpi kauden Chris Phillipsin puolustajaparina ja oli joukkueensa parhaita puolustajia. Viimeisessä finaalissa François Beaucheminin tekemä 4–2-maali kimposi Voltšenkovista maaliin. *The Hockey News* valitsi Voltšenkovin NHL:n viidenneksi parhaaksi puolustavaksi puolustajaksi ja hän oli myös NHL:n eniten laukauksia estänyt pelaaja. Pian tämän jälkeen Voltšenkov allekirjoitti Ottawan kanssa kolmen vuoden jatkosopimuksen. Joukkueen manageri John Muckler sanoi hänen olleen joukkueen parhaimpia puolustajia jokaisella kaudella.

Kaudella 2007–2008 Voltšenkov teki 15 tehopistettä. Kausi sujui Ottawalta kehnosti siihen nähden, että joukkue pelasi edellisellä kaudella finaaleissa. Kaudella 2008–2009 Voltšenkov teki 68 ottelussa kymmenen tehopistettä. Myös Ottawalla oli vaikea kausi eikä se selviynyt pudotuspeleihin. Kaudella 2009–2010 Voltšenkov teki 14 tehopistettä ja Ottawa selviytyi pudotuspeleihin, jossa se putosi ensimmäisellä kierroksella.

#### New Jersey Devils (2010–2014)

Voltšenkovista tuli kesällä 2010 vapaa pelaaja. Hän teki kuusivuotisen ja 25,5 miljoonan sopimuksen New Jersey Devilsin kanssa. Hän pelasi kaudella 2010–2011 yhteensä 57 ottelua New Jerseyssä ja seuraavalla kaudella 72 ottelua. Voltšenkov oli kummallakin kaudella sekä joukkueensa ahkerin taklaaja paras laukausten blokkaaja. Devils pääsi kaudella 2011–2012 Stanley Cup -finaaleihin, joissa se hävisi kuitenkin Los Angeles Kingsille voitoin 4–2. Voltšenkov pelasi kaikissa 24:ssä Devilsin pudotuspeliottelussa.

Kauden 2012–2013 Voltšenkov aloitti NHL:n työsulun takia Venäjällä Torpedo Nižni Novgorodin joukkueessa. NHL:ssä hän pelasi lyhentyneen kauden aikana 48 pelatusta ottelusta 37. Voltšenkov pelasi kauden 2013–2014 aikana uransa 600:nnen NHL:n runkosarjaottelun. Koko kauden aikana hän pelasi 56 ottelua ja oli Devilsin ahkerin taklaaja.

Devils purki kesäkuussa 2014 Voltšenkovin sopimuksen. Joukkueen GM Lou Lamoriello joutui purkamaan sopimuksen, kun NHL:n palkkakatto olikin oletettua pienempi ja Devilsillä oli monia muitakin uusia sopimuksia tehtävänä. Sopimuksesta siirtyi Devilsin maksettavaksi kaksikolmasosaa jäljelläolleista palkkasaatavista.

#### Kausi Nashville Predatorissa ja paluu Venäjälle (2014–)

Devilsin purettua Voltšenkovin sopimuksen tämä sopi yhdestä kaudesta Nashville Predatorsin kanssa. Predatosiin tehdyn sopimuksen arvo oli miljoona dollaria. Voltšenkov pelasi Predatorsissa kauden 2014–2015 aikana vain 46 ottelua. Hän kärsi useista loukkaantumista ja oli toisaalta useasti terveenäkin pelaavan kokoonpanon ulkopuolella. Predatos ei tarjonnut kauden jälkeen Voltšenkoville jatkosopimusta.

Voltšenkov ei pelannut missään kaudella 2015–2016, mutta teki ennen kautta 2016–2017 sopimuksen venäläisen KHL-seuran Admiral Vladivostokin kanssa. Voltšenkov pelasi Admiralissa kaudet 2016–17 ja 2017–18. Kaudesta 2018–2019 lähtien hän on pelannut Torpedo Nižni Novgorodissa.

### Maajoukkueura

Voltšenkov on edustanut Venäjää arvoturnauksissa. Hän pelasi alle 18-vuotiaiden MM-kilpailuissa vuonna 2000 ja saavutti hopeaa. Seuraavan kerran hän edusti Venäjää nuorten MM-kilpailuissa vuonna 2002 ja voitti kultaa.

Voltšenkovin ensimmäinen aikuisten arvokisaturnaus oli vuoden 2002 MM-kisat. Venäjä voitti kisoissa arvokisamitalin, hopean. Hän pelasi Venäjän joukkueessa yhden ottelun maailmancupissa vuonna 2004. Ensimmäisen kerran Voltšenkov edusti Venäjää olympialaisissa Torinossa vuonna 2006, jolloin Venäjä jäi mitaleitta.

Seuraavan kerran Voltšenkov edusti Venäjää vuoden 2009 MM-kilpailuissa, jossa hän pelasi vain yhden ottelun. Hän sai kisoista kultamitalin. Hänet valittiin Vancouverin talviolympialaisiin 2010. New Jersey esti Voltšenkovin osallistumisen kevään 2011 MM-kilpailuihin, koska Voltšenkov ei pelannut NHL-kauden lopulla seitsemässä ottelussa loukkaantumisten vuoksi.

Pelityyli
---------

Voltšenkov on yksi NHL:n historian parhaista laukauksien blokkaajista. Hän menestyy hyvin yksi-yhtä-vastaan pelitilanteissa parhaitakin pelaajia vastaan. Voltšenkov pelaa suurella itsevarmuudella. Hänen pelitavassaan on myös ilkeitä piirteitä, eikä hän välttele vastustajien taklaamista. Voltšenkovilla on isoja puutteita hyökkäämisessä ja kiekollisessa pelissään. Hän sijoittuu huonosti puolustaessaan ja runsas laukausten torjunta johtaa usein loukkaantumisiin.

Tilastot
--------


|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1999–2000 | TsSKA Moskova | RUS-2 | 31 | 2 | 9 | 11 | 40 | – | – | – | – | – |
| 2000–2001 | Krylja Sovetov Moskova | RUS-2 | 34 | 3 | 4 | 7 | 56 | 14 | 0 | 1 | 1 | 6 | JMM | 7 | 0 | 4 | 4 | 6 |
| 2001–2002 | Krylja Sovetov Moskova | RSL | 47 | 4 | 15 | 19 | 48 | 3 | 0 | 0 | 0 | 29 | JMM | 7 | 1 | 3 | 4 | 6 |
|  | MM | 9 | 0 | 0 | 0 | 0 |
| 2002–2003 | Ottawa Senators | NHL | 57 | 3 | 13 | 16 | 40 | 17 | 1 | 1 | 2 | 4 |
| 2003–2004 | Ottawa Senators | NHL | 19 | 1 | 2 | 3 | 8 | 5 | 0 | 0 | 0 | 6 | WC | 1 | 0 | 0 | 0 | 0 |
| 2004–2005 | Binghamton Senators | AHL | 69 | 10 | 45 | 55 | 62 | 6 | 0 | 3 | 3 | 0 |
| 2005–2006 | Ottawa Senators | NHL | 75 | 4 | 13 | 17 | 53 | 9 | 0 | 4 | 4 | 8 | OK | 8 | 0 | 0 | 0 | 2 |
| 2006–2007 | Ottawa Senators | NHL | 78 | 1 | 18 | 19 | 67 | 20 | 2 | 4 | 6 | 24 |
| 2007–2008 | Ottawa Senators | NHL | 67 | 1 | 14 | 15 | 55 | 4 | 0 | 1 | 1 | 2 |
| 2008–2009 | Ottawa Senators | NHL | 68 | 2 | 8 | 10 | 36 | – | – | – | – | – | MM | 1 | 0 | 1 | 1 | 0 |
| 2009–2010 | Ottawa Senators | NHL | 64 | 4 | 10 | 14 | 38 | 6 | 0 | 2 | 2 | 4 | OK | 4 | 0 | 1 | 1 | 2 |
| 2010–2011 | New Jersey Devils | NHL | 57 | 0 | 8 | 8 | 36 | – | – | – | – | – |
| 2011–2012 | New Jersey Devils | NHL | 72 | 2 | 9 | 11 | 34 | 24 | 1 | 1 | 2 | 10 |
| 2012–2013 | Torpedo Nižni Novgorod | KHL | 11 | 0 | 1 | 1 | 16 | – | – | – | – | – |
|  | New Jersey Devils | NHL | 37 | 1 | 4 | 5 | 37 | – | – | – | – | – |
| 2013–2014 | New Jersey Devils | NHL | 56 | 0 | 8 | 8 | 20 | – | – | – | – | – |
| 2014–2015 | Nashville Predators | NHL | 46 | 0 | 7 | 7 | 14 | 1 | 0 | 0 | 0 | 2 |
| 2015–2016 | Ei pelannut |  |  |  |  |  |  |  |  |  |  |  |
| 2016–2017 | Admiral Vladivostok | KHL | 42 | 1 | 6 | 7 | 30 | 6 | 0 | 1 | 1 | 4 |
| 2017–2018 | Admiral Vladivostok | KHL | 28 | 1 | 2 | 3 | 12 | – | – | – | – | – |
| 2018–2019 | Torpedo Nižni Novgorod | KHL | 31 | 1 | 4 | 5 | 6 | 7 | 3 | 0 | 3 | 6 |
| 2019–2020 | Torpedo Nižni Novgorod | KHL | 37 | 0 | 2 | 2 | 41 | – | – | – | – | – |
| 12 kautta | yhteensä | NHL | 696 | 19 | 114 | 133 | 438 | 86 | 4 | 13 | 17 | 60 |
| 5 kautta | yhteensä | KHL | 149 | 3 | 15 | 18 | 105 | 13 | 3 | 1 | 4 | 10 |

Lähteet
-------

* Anton Voltšenkov *Elite Prospects*. Everysport Media Group AB.  (englanniksi)
* Anton Voltšenkov The Internet Hockey Databasessa (englanniksi)
* Anton Voltšenkov Eurohockey-sivustolla (englanniksi)

### Viitteet

1. 1 2 3 4 5 6 7   Elite Prospects
2. ↑  2000 NHL Entry Draft *hockeydb.com*. Internet Hockey Database. Viitattu 21.2.2010. (englanniksi)
3. 1 2 3 4  Player Bio – Anton Volchenkov *The Hockey News*. The Hockey News Corporation.  Arkistoitu 11.3.2016. Viitattu 21.2.2010. (englanniksi)
4. ↑  Anton Volchenkov #24 D *ESPN*. ESPN Internet Ventures. Viitattu 21.2.2010. (englanniksi)
5. ↑  Ducks win first Stanley Cup in franchise history *ESPN*.  6.6.2007. ESPN Internet Ventures. Viitattu 21.2.2010. (englanniksi)
6. ↑  Coffey, Phil: Ducks prove to be mightiest of them all  4.8.2009. NHL. Viitattu 21.2.2010. (englanniksi)
7. ↑  Anton Volchenkov  21.2.2010. mahalo.com.  (englanniksi)
8. ↑  Ottawa, Volchenkov agree to 3-year extension *ESPN*.  9.4.2007. ESPN Internet Ventures. Viitattu 21.2.2010. (englanniksi)
9. ↑  Kimelman, Adam: Devils add Volchenkov, Tallinder, Hedberg  1.7.2010. NHL. Viitattu 2.7.2010. (englanniksi)
10. 1 2  Anton Volchenkov *NashvillePredators.com*. Nashville Predators. Viitattu 12.11.2016. (englanniksi)}
11. ↑  Peters, Chris: Predators sign Anton Volchenkov to one-year, $1 million deal *CBS Sports*.  7.7.2014. CBS Interactive. Viitattu 12.11.2016. (englanniksi)
12. ↑  Harris, Mark: Predators, Anton Volchenkov Have Discussed New Deal FanSided Inc.  Arkistoitu 12.11.2016. Viitattu 12.11.2016. (englanniksi)
13. ↑  Hull, Kyle: Nashville Predators working to resign unrestricted free agents *Isportsweb.com*.  Arkistoitu 12.5.2015. Viitattu 11.5.2015. (englanniksi)
14. ↑  Halford, Mike: Veteran d-man Volchenkov signs in KHL *NBC Sports*.  5.5.2016. NBC Universal. Viitattu 11.5.2015. (englanniksi)